Segítség az érettségi tételsor kidolgozásához

MINTA

a, Ábrahám, a hívők atyja.

Mutassa be Ábrahám életén keresztül Isten ígéreteit! Mit gondol, miben lehet példa előttünk Ábrahám?

b, Pünkösd ünnepe a református kegyességben. Fejtse ki pünkösd ünnepének legfontosabb lényegi elemeit! Minek a hatására változott meg a tanítványok élete? Mit hiszel a Szentlélekről? – Saját szavaival fogalmazza meg!

a, A Sínai-hegyi szövetségkötés. Mutassa be az ószövetségi szövetségkötés legfontosabb mozzanatait és Mózes szerepét! Hogyan köt velünk szövetséget Isten? Melyik a Biblia szerint a legfontosabb úgynevezett „nagy parancsolat”?

b, A keresztség sákramentuma. Mutassa be a keresztség sákramentumának bibliai hátterét és mai gyakorlatát a saját gyülekezetben! Milyen különbségek vannak a keresztyén egyházak keresztelési gyakorlatában?

a, A Magyar Református Egyház története a két Világháború közötti időszakban. Melyek voltak a Református Egyház főbb feladatai a két világháború közötti időszakban? Mi volt a megújulás útja a Péceli program szerint? Mi lehet a megújulás útja ma? - Saját szavaival fogalmazza meg!

b, József története alapján Isten áldása. Mutassa be József életén keresztül Isten vezetését, tervét, áldásait! Ismertesse József belső változásának főbb motívumait! Hogyan vezet bennünket Isten? Milyen indulattal kell lennünk mások felé?

a, Dávid királysága és Istennel való kapcsolata. Ismertesse az ország helyzetét Dávid uralkodása előtti időket. Dávid királyságának legfontosabb jellemzőit. Térjen ki Dávid hitének, Istennel való kapcsolatának bemutatására is!

b, Jézus Krisztus hármas tiszte. Ismertesse Jézus Krisztus hármas tisztét, szerepét az életünkben!

a, Az Ószövetség és a bibliai könyvek csoportosítása. Mutassa be röviden az Ószövetséget! (A keletkezésének legfőbb lépéseit, a kanonizáció folyamatát, fontosabb könyveit, eredeti nyelvét és a bibliai könyvek csoportosítását!)

b, Az apologéták. Mit jelent az apologetika szó? Mondja el, mi volt az apologéták legfőbb szándéka és célja!

a, János evangéliumának jellegzetességei és az evangéliumban szereplő csodák. Mutassa be János evangéliumának jellegzetességeit, az evangélium írójának szemléletét és a leírt csodákat! - A Szentírás használata a tétel kidolgozásához és a felelethez is javasolt! (Ha a felelőnek van kedvenc története János evangéliumában kifejtheti azt is!)

b, Az iszlám vallás. Mutassa be az iszlám vallás eredetét, prófétáját és tanításait!

a, A keresztyénség terjedése, Pál a pogányok apostola. Mutassa be Pál apostol személyét, különös tekintettel a “páli fordulatot”, a missziói látását és térítő útjait a pogányok között!

b, A családi élet etikája az Ó és Újszövetségben. Fejtse ki saját gondolataival, hogy mit tanít a Biblia a családi életről!

a, A kegyelmi ajándékok az I. Korinthusi levél alapján. Az I. Korinthusi levél alapján mutassa be a kegyelmi ajándékokat! Határozza meg a kegyelmi ajándékok kifejezés jelentését! A Szentírás használata a tétel kidolgozásához és a felelethez is javasolt! 8/b

b, Híres bibliafordítások. Mutasson be híres bibliafordításokat, kiemelten a magyar nyelvű bibliafordítást!

a, A református istentiszteleti rend vagy a baptista istentiszteleti rend.

Mutassa be a református vagy a baptista istentiszteleti rendet! Milyen gyülekezeti alkalmakon vesz részt? A keresztyén ünnepek közül, melyiket tartja fontosnak és miért?

b, Izrael országának kettészakadása. Fejtse ki, hogy milyen folyamatok vezettek Izrael országának kettészakadásához!

a, Az Internethasználat etikája, keresztyén emberként a világhálón. Hogyan legyünk jelen keresztyén emberként az Interneten? Van-e felelősségünk abban, hogy mit hogyan osztunk meg a világhálón? Saját gondolataidat fogalmazd meg a témával kapcsolatban!

b, Az ökumenikus mozgalom. Határozza meg az ökumené kifejezést! Beszéljen az ökumenikus mozgalom eredetéről és az egység törekvésről! (Ökumenikus Gimnáziumba járok. Mit jelent ez számára?)

a, A lutheri reformáció. Ki volt Luther Márton? Melyek voltak Luther életének legfontosabb eseményei? Milyen hitújítási törekvések jellemezték munkásságát?

b, A húsvéti ünnepkör. Beszéljen a húsvéti ünnepkörről!

a, A keresztényüldözések kora. Vázolja fel a keresztyénség helyzetét a Római Birodalomban! Határozza meg mi vezetett a szervezett keresztényüldözésekhez! Milyen rendelkezés vetett véget az üldözésnek?

b, Illés harcai az egyistenhit fennmaradásáért. Beszéljen Illés próféta személyéről, hit harcáról, a bálványimádás elleni küzdelméről és a Karmel-hegyi istenítéletről!

a, Előreformátorok: John Wycliff és Husz János. Beszéljen arról, hogy kik voltak az előreformátorok! Milyen hitújítási törekvések jellemezték őket?

b, Keresztyén szemmel a környezetvédelem. Fejtse ki gondolatait arról, hogy miért fontos a környezetvédelem? Mit tanít erről a Biblia?

a, Hit és hitvallás. A hitvallásos iratokra tekintettel határozza meg a hit fogalmát! Nevezze meg a mai használatban lévő hitvallásos iratainkat! Ha szeretné személyes hitvallását is megfogalmazhatja!

b, A reformátori „sola”-k jelentősége. Sorolja fel a reformátori „sola”-kat! Mit mondanak ki ezek a tételek?

a, Az Úrvacsora sákramentuma. Határozza meg a sákramentum kifejezés jelentését! Tárja fel az Úrvacsora sákramentumának bibliai gyökereit, szereztetési Igéit. Mondjon el egy mai gyülekezeti gyakorlatot az Úrvacsora közös vételére!

b, A reformáció hatása Magyarországon. Mutassa be vázlatosan a magyar reformátorokat! Milyen eszközök segítették a reformáció terjedését?

a, A reformáció Genfben. (Kálvin János) Mutassa be a reformáció nagy alakját, Kálvin Jánost! Feleletében térjen ki Genf városának hitbeli megújítására és Kálvin fő művére is!

b, Az evangéliumok keletkezése és felosztása. Beszéljen az evangéliumok keletkezéséről és a hagyomány szerinti felosztásáról! Határozza meg a szinoptikus kifejezés jelentését!

a, Az anyaszentegyház. Az egyház alapja: az Ige. Mit vall az egyházról a Heidelbergi Káté 54. kérdés-felelete? Kié az egyház, mióta van? Hogyan kapcsolódhatunk hozzá?

b, A negyedik parancsolat értelme. A nyugalom napjának megszentelése. Fogalmazza meg, hogy mit kíván tőlünk Isten a negyedik parancsolatban! Hogyan tudjuk ma ezt a parancsolatot betölteni?

a, A FIÚ ISTEN. Jézus Krisztus személye. Hogyan mutatja be a Biblia és az Apostoli Hitvallás Jézus Krisztust? Idézze fel Jézus életútját és mondja el, hogy milyen jellemvonásait ismerjük meg az egyes cselekedeteiből és szavaiból! - A Biblia használata a felkészüléshez és a felelethez is ajánlott!

b, Izrael népe a babiloni fogságban. Tárja fel Izrael népének helyzetét a babiloni fogság alatt. Mi vezetett a fogsághoz? Hogyan volt jelen Isten népével a fogság alatt? Ki volt Dániel, mit tud róla?

a, A tékozló fiúról szóló Jézusi példázat értelmezése. Keresse meg és olvassa el a tékozló fiúról szóló példázatot! (Lk. 15.) Röviden értelmezze annak jelentését. Miért lehet fontos a tékozló fiú példázata a keresztyén ember számára?

b, Isten kijelentése és az Ige hármas alakja. Isten kijelenti magát az embernek! Mutassa be az általános és a különös kijelentést és az Ige hármas alakját!

a, Az ősegyház születése és az első gyülekezet élete. Mutassa be az az Apostolok cselekedetei bibliai könyv alapján az ősegyház születését és az első keresztyén gyülekezet életét! - A Szentírás használata a tétel kidolgozásához és a felelethez is ajánlott!

b, A teremtéstörténet és a gondviselés. Mutassa be a szentírási teremtéstörténetet! Határozza meg a gondviselés fogalmát és egy mai személyes példával is szemléltesse azt!

Joker a

Segítő kérdések a tétel megfogalmazásához:

A mindennapok etikai kérdései. Fejtse ki röviden!

Mit gondol: Mi jelenti a mai modern korban a legnagyobb kihívást az ember számára? Hogyan látja egy mai keresztyén fiatal a környezetvédelem témáját? Mit lehet a keresztyén ember szerepe, feladata a mai társadalomban?

Miért fontos a munka és a pihenés megfelelő ritmusának megtalálása a lelki egészség szempontjából?

Hogyan szórakozzon ma egy a fiatal a református keresztyén etika szempontjai szerint?

Joker b

Saját gyülekezet bemutatása, alkalmak, istentiszteleti helyi szokások és hagyományok ismertetése

Ismertesse saját gyülekezetének fontosabb alkalmait! Mutassa be gyülekezetét!